******

**Dél-dunántúli hagyományőrző táncosok szóló és páros táncversenye**

**Szekszárd, 2020. március 28.**

Örömmel értesítjük a néptáncos közösségeket, hogy a **Muharay Elemér Népművészeti Szövetség** és a **Bartina Néptánc Közhasznú Egyesület** közösen rendezi meg a **Dél-dunántúli hagyományőrző táncosok** **szóló-és páros táncversenyét** Szekszárdon. A versenyre Baranya, Somogy és Tolna megye hagyományőrző együtteseinek táncosait várjuk. Szívesen látjuk a külső Sárköz amatőr néptáncosait is a Bács megyei részről.

A versenyre egyéni és páros kategóriában lehet jelentkezni.

**A verseny 2020. március 28-án, szombaton kerül megrendezésre Szekszárdon, a Babits Mihály Kulturális Központban.(7100 Szekszárd Szent István tér 10)**

**A verseny kiírása:**

Szeretettel várunk minden olyan táncost **6 éves kortól 80 éves** korig, aki szereti, és szívesen táncolja a saját településének, tájegységének táncait. **Fontosnak tartjuk az improvizatív, szabad táncot,** figyelembe véve a gyűjtések falvakra vonatkozó táncanyagát, illetve azoknak **az előadó saját táncos egyéniségének megfelelő szerkesztését.**

A táncosnak max. 2 perc áll rendelkezésére, hogy számot adjon tudásáról, felkészültségéről.

A bemutatkozások korcsoportonként történnek.

**A verseny kategóriái:**

1. **Szóló férfitánc** (verbunk vagy eszközös férfi tánc – egy falu, tájegység vagy táncos egyéniség tánca)

2. **Páros szóló tánc** (lassú és friss csárdás, ugrós – egy falu, tájegység vagy táncos egyéniség tánca)

A Dél-dunántúli régió hagyományőrző együtteseinek táncosai kizárólag egy produkcióval mutatkoznak be. Saját településük, tájegységük táncából kell 2 perces (plusz, mínusz 10 másodperc) improvizatív táncot bemutatni. Azon hagyományőrző táncosok bemutatkozását várjuk, akik saját településük hagyományőrzésében jelenleg is aktívan részt vesznek és örömmel mutatnák be a falujuk szóló vagy páros vagy eszközös táncát. Sok településen vannak még rejtett tartalékok, amelyek színesíthetik versenyprogramunkat! Várjuk a gyermektáncosokat is!

**Nevezési feltételek:**

**A nevezési lap kitöltésével lehet jelentkezni a következő korcsoportokban:**

**I. korcsoport: 06-12 év (gyermek korosztály)**

**II. korcsoport: 13-17 év (ifjúsági korosztály)**

**III. korcsoport: 18-80 év (felnőtt korosztály)**

Minden korcsoportban a zenekar által játszott zenei anyagra improvizatív jelleggel történik a bemutatkozás. Központi zenekar a Tarsoly zenekar. [tarsolyband@gmail.com](mailto:tarsolyband@gmail.com)

Kérjük a saját zenekar nevét jelezni, ha nem kívánják igénybe venni a központi zenekart!

**Jelentkezési határidő: 2020. február 15.**

A megadott határidőn túli nevezéseket **nem tudjuk elfogadni**.

***Nevezési díj:***

- ***Férfi/fiú szólótánc:*** *2.000 Ft/ fő*

- ***Páros szólótánc:*** *4.000 Ft/pár*

A nevezési díjak tartalmaznak a versenyzők részére 1 adag ebédet.

A nevezési díjat a helyszínen készpénzben kérjük fizetni a leadott jelentkezések alapján!

***Az értékelés szempontjai:***

- **Improvizatív előadásmód**

- Előadói magatartás, művészi hatás

- Színpadi megjelenés, hiteles tájegységre jellemző viselet

- Tánctechnikai felkészültség

- Táncfolklorisztikai hitelesség

- Zene és tánc összhangja

***A nevezés feltételei:***

- Nevezni csak nevezési lappal lehet.

- Nevezési díj befizetésével érvényes a nevezés.

- Csak a **határidőig** beérkező nevezéseket tudjuk elfogadni.

- Több nevezés esetén, minden nevezéshez külön nevezési lappal, és nevezési díjjal lehet jelentkezni.

***Díjazás:*** Kiemelt arany, Arany, Ezüst, Bronz oklevelek

A szakmai zsűri (**Németh Ildikó, Taba Csaba, Majoros Róbert**) különdíjakat is kioszthat. Kérjük, hogy a díjakhoz az együttesek hozzanak 2-3 db ajándékot a tájegységükre jellemző kézműves tárgyakból.

***Egyéb***

- A bemutatkozások korcsoportonként a versenyzők nevének abc betűrendje szerint történnek.

- Eltérő korcsoportú versenyzőpároknál a magasabb korcsoportba soroljuk a párost.

- Színpadbejárást és zenekarral próbát biztosítunk. A beosztásról a verseny előtt küldött e-mailben tájékoztatjuk a versenyzőket.

**A nevezési (jelentkezési) lapokat** (dokumentum végén található) **elektronikusan juttassák el a következő címekre:** [**matokne.jula@szekszardagora.hu**](mailto:matokne.jula@szekszardagora.hu)

**Információ: Matókné Kapási Julianna +36209641678**

**A változtatás jogát fenntartjuk.**

A felkészüléshez és a versenyzéshez jó munkát, sok sikert kívánunk!

Szekszárd, 2020. január 21.

**Dél-dunántúli hagyományőrző táncosok szóló és páros táncversenye**

**Szekszárd, 2020. március 28.**

*Jelentkezési lap*

**1.Versenyző neve:**...............................................................................................

**Lakcíme:**.............................................................................................................

**Születési ideje:**.................év...........................hó.....nap

**2. Versenyző pár neve:** .......................................................................................

**Lakcíme:**..............................................................................................................

**Születési ideje:**.................év...........................hó.....nap

**Bemutatandó tánctípusok :**..................................................................................

**Tájegység, település:** ...........................................................................................

Központi zenekart igényli-e:……………………............................................................

Saját zenekar neve: ..............................................................................................

**Táncegyüttese neve :……….............…….**.............................................................

Címe:……………………………..............……………………………………………………………………

Kapcsolattartó neve:…………..............……………………………………………………………..

Email címe:……………………...............…………………………………………………………………

Telefonszáma:……………………………...............……………………………………………………

Visszaküldendő: [matokne.jula@szekszardagora.hu](mailto:matokne.jula@szekszardagora.hu) címre 2020 február 15.-ig.

Kelt:..................................................

...............................................

aláírás

